পাহাড়ি মানুষদের বঞ্চনার ইতিহাস প্রকৃতপক্ষে পাকিস্তানী আমল থেকেই শুরু। বৃটিশ শাসনে, পাহাড়ি মানুষদের অধিকার রক্ষার আইন ছিলো। পাকিস্তানী ঔপনিবেশিক শাসক ও আমলারা বাঙালীদের মতো পাহাড়িদের অধিকারও পায়ে দলে বেপরোয়া লুন্ঠন এবং শোষন শুরু করে। বংশ পরম্পরায় যে জমি পাহাড়িরা ভোগদখল করতো তা থেকে তাদের বঞ্চিত করে সমতল থেকে মানুষদের নিয়ে গিয়ে সেখানে বসতি সৃষ্টি করে যাতে পাহাড়িরা সংখ্যালঘুতে পরিনত হয়। সবচেয়ে মর্মান্তিক বিষয় ছিলো সমতলবাসীদের সুবিধার জন্য বিদ্যুৎ উৎপাদনের জন্য কাপ্তাই বাঁধ নির্মান করে প্রায় এক লক্ষ পাহাড়িকে (এমনকি চাকমা রাজবাড়িও) স্থানচ্যুত করে।